
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση της αλλογενούς αλλοδαπής ΜΠΕΡΝΑΜΠΕ- 
ΚΛΙΜΑΚΟ Φλωρέντζια συζ. Χοσέ. 1 

Αντικατάσταση μέλους της Επιτροπής Κεφαλαιαγοράς. 2 

Κήρυξη εκτελεστής της 2/90 απόφασης του ΔΔΔΔ Χανιών που 
αφορά τους όρους αμοιβής και εργασίας των μελών του Σωμα¬ 
τείου Ηλεκτροτεχνιτών Ν. Χανιών «ΤΟ ΒΕΛΟΣ». 3 

Πρακτική άσκηση σπουδαστών ΤΕΙ στο επάγγελμα. 4 

Τροποποίηση και συμπλήρωση της Υπουργικής απόφασης «Διαδι¬ 
κασία εκλογής εκπροσώπων των εργαζομένων στο Διοικητικό 
Συμβούλιο του Εθνικού Κέντρου Άμεσης Βοήθειας» 
(ΕΚΑΒ). 5 


Μεταφορά θέσεων ειδικευομένων γιατρών για τις ειδικότητες 
Οφθαλμολογίας, Μικροβιολογίας, Ψυχιατρικής, Χειρουργικής, 
Παθολογίας, Γαστρεντερολογίας, Ρευματολογίας, Πνευμονολο- 
γίας από το Περιφερειακό Γενικό Νοσοκομείο Ιωαννίνων στο 
Πανεπιστημιακό Περιφερειακό Γενικό Νοσοκομείο Ιωαννί¬ 


νων. 6 

Εκχώρηση αρμοδιοτήτων στο Γενικό Γραμματέα και στους Προϊ¬ 
σταμένους Διευθύνσεων και Τμημάτων της Γενικής Γραμμα¬ 
τείας Νέας Γενιάς... 7 

Χαρακτηρισμός της οικίας ιδ. Χρυσάνθης Ακρωτηριανάκη, στην 
Καμάρα Δελιανών Κισάμου Χανιών, ως ιστορικού διατηρη¬ 
τέου . 8 

Ανάθεση αρμοδιοτήτων στον Υφυπουργό Βιομηχανίας, Ενέργειας 

και Τεχνολογίας Βασίλειο Μαντζώρη .. 9 

Σύσταση ίδιου Νομικού Προσώπου στο Ν. Θεσπρωτίας με την επω¬ 
νυμία «Σχολική Επιτροπή Δημοτικού Σχολείου Κοινότητας Αε¬ 
τού» .10 

Έγκριση του Ειδικού Κανονισμού Λιμένα Ηγουμενίτσας αριθμ. 29 11 
Ορισμός μελών στην Διοικητική Επιτροπή Στρατιωτικών Επιτά¬ 
ξεων Ν. Ροδόπης για το χρονικό διάστημα 1989-90. 12 

Έγκριση απόφασης του Λ/χείου Ιερισσού Ν. Χαλκιδικής.13 


Διορθώσεις Σφαλμάτων 

Διόρθωση σφάλματος στην 19161/20.12.89 απόφαση του Λι¬ 
μενάρχη Λακωνίας.14 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

(ΐ) 

Πολιτογράφηση της αλλογενούς αλλοδαπής ΜΠΕΡΝΑΜΠΕ-ΚΛΙ- 
ΜΑΚΟ Φλωρέντζια συζ. Χοσέ. 

Ο ΥΠΟΥΡΓΟΣ ΕΣΩΤΕΡΙΚΩΝ 
Με την αριθ. 29455/14.5.1990 απόφαση του Υφυπουργού Εσωτε¬ 
ρικών, έγινε δεκτή η από 22.8.1989 αίτηση πολιτογράφησης της αλ¬ 


λογενούς αλλοδαπής ΜΠΕΡΝΑΜΠΕ - ΚΛΙΜΑΚΟ Φλωρέντζια συζ. 
Χοσέ για απόκτηση της Ελληνικής Ιθαγένειας. 

Αθήνα, 14 Μαΐου 1990 

Ο ΥΦΥΠΟΥΡΓΟΣ 

ΝΙΚ. ΚΛΕΙΤΟΣ 

- 4 - 

Αριθ. 24188/Β/432 (2) 

Αντικατάσταση μέλους της Επιτροπής Κεφαλαιαγοράς. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυβερνητικά 
Όργανα». 

2. Τις διατάξεις του άρθρου 12 του Α.Ν. 148/67 «περί μέτρων προς 
ενίσχυση της Κεφαλαιαγοράς και άλλων, διατάξεων» όπως αντικατα- 
στάθηκε με τις διατάξεις του άρθρου 35 του Ν. 1806/88 «Τροποποί¬ 
ηση της Νομοθεσίας για τα Χρηματιστήρια Αξιών και άλλες διατάξεις», 
και ισχύει σήμερα. 

3. Την με αρ. πρωτ. 27675/11.8.89 απόφαση του Υπουργού Εθνι¬ 
κής Οικονομίας για την Συγκρότηση της Επιτροπής Κεφαλαιαγο¬ 
ράς. 

4. Την από 27.4.90 αίτηση παραίτησης από την υπηρεσία του 
Υπαλλήλου του Υπουργείου Εθνικής Οικονομίας Α. Χαλκιάδη, αποφα¬ 
σίζει: 

Α. Ορίζει τον Διονύσιο Καλλίνικο, υπάλληλο βαθμού Α' του Κλάδου 
ΠΕ Οικονομικού, Προϊστάμενο του Τμήματος Κεφαλαιαγοράς και 
Χρηματοπιστωτικών Ιδρυμάτων, σαν εκπρόσωπο του Υπουργείου 
Εθνικής Οικονομίας στην Επιτροπή Κεφαλαιαγοράς στη θέση του Αθα¬ 
νάσιου Χαλκιάδη υπαλλήλου βαθμού Α' του Κλάδου ΠΕ Οικονομικού, 
Προϊστάμενο της Δ/νσης Νομισματικών και Πιστωτικών Υποθέσεων 
για το υπόλοιπο διάστημα της θητείας της Επιτροπής Κεφαλαιαγο¬ 
ράς. 

Β. Ορίζει Αντιπρόεδρο της Επιτροπής Κεφαλαιαγοράς τον Νικήτα 
Νιάρχο, Πρόεδρο του Δ.Σ. του Χρηματιστηρίου Αξιών Αθηνών. 

Γ. Ορίζει Γραμματέα της Επιτροπής Κεφαλαιαγοράς την Αγγελική 
Πετρουλάκη, υπάλληλο βαθμού Α' του Κλάδου ΠΕ Οικονομικού του 
Υπουργείου Εθνικής Οικονομίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Μαΐου 1990 

Ο ΥΠΟΥΡΓΟΣ 

Γ. ΣΟΥΦΛΙΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 13433 (3) 

Κήρυξη εκτελεστής της 2/90 απόφασης του ΔΔΔΔ Χανιών που αφορά 
τους όρους αμοιβής και εργασίας των μελών του Σωματείου Ηλε¬ 
κτροτεχνιτών Ν. Χανιών «ΤΟ ΒΕΛΟΣ». 


Ο ΥΠΟΥΡΓΟΣ ΕΡΓΑΣΙΑΣ 


Έχοντας υπόψη: 

Τις διατάξεις της παρ. 1 του άρθρου 20 του Ν. 3239/55, όπως αυ¬ 
τές τροποποιήθηκαν με τα Ν.Δ. 3755/57 & 1198/72, αποφασίζουμε: 

Κηρύσσουμε εκτελεστή την αριθμ. 2/90 απόφαση του ΔΔΔΔ Χανιών 
που εκδόθηκε ανάμεσα στα Υπουργεία Οικονομικών και Εθνικής Άμυ¬ 
νας αφενός και στο Σωματείο Ηλεκτροτεχνιτών Ν. Χανιών «ΤΟ ΒΕ¬ 
ΛΟΣ» αφετέρου που αφορά τους όρους αμοιβής και εργασίας των μελών 
του παραπάνω Σωματείου και της οποίας το διατακτικό έχει ως εξής: 

1. Καθορίζει από την ημερομηνία έναρξης της ισχύος της παρούσας 
δηλαδή από 4.8.1989 τα κατώτατα όρια των βασικών μισθών και λοι¬ 
πών αποδοχών των με σχέση εργασίας ιδιωτικού δικαίου απασχολου- 
μένων εις τον Ν/Κ μελών του σωματείου με την επωνυμία Σωματείο 
Ηλεκτροτεχνιτών Ν. Χανιών «ΤΟ ΒΕΛΟΣ» ως κατωτέρω: 

α) Τεχνίτες συσσωρευτών βασικός μισθός κατά την 
πρόσληψη δρχ. 21.500 

β) Ηλεκτροτεχνίτες βασικός μισθός κατά την πρόσ¬ 
ληψη δρχ. 22.700 

γ) Ηλεκτρολόγοι αυτοκινήτων βασικός μισθός 
κατά την πρόσληψη δρχ. 23.800 

δ) Ηλεκτροτεχνίτες κάτοχοι αδείας αρχιτεχνίτου 
βασικός μισθός κατά την πρόσληψη δρχ. 23.900 

ε) Ηλεκτροτεχνίτες κάτοχοι αδείας εργοδηγού βα¬ 
σικός μηνιαίος μισθός κατά την πρόσληψη δρχ. 24.700 

στ) Ηλεκτροτεχνίτες κάτοχοι αδείας εγκαταστάτου 
- συντηρητού ή πτυχίου επιβλέψεως βασικός μισθός 
κατά την πρόσληψη δρχ. 26.100 

2. Οι ανωτέρω βασικοί μισθοί αυξάνονται με επίδομα πολυετίας 
(τριετιών) 10% για την πρώτη 3ετία και 5% για τις υπόλοιπες 10 τριε¬ 
τίες σύνολο 11 τριετίες. 

3. Στους υπαγομένους στην παρούσα εργαζομένους, καταβάλλονται 
τα ακόλουθα επιδόματα των ποσοστιαίων τοιούτων υπολογιζομένων επί 
των παραπάνω βασικών μηνιαίων μισθών προσαυξημένων με τις πολυ- 
ετίες (τριετίες) εκτός εάν άλλως ορίζεται με την παρούσα.· 

α) Επίδομα συζύγου εκ ποσοστού 10% εφόσον ο γάμος δεν λύθηκε με 
θάνατο ή διαζύγιο ανεξάρτητα εάν εργάζεται ή συνταξιοδοτείται η σύζυ¬ 
γος. 


β) Επίδομα τέκνων εκ ποσοστού 5% για το πρώτο τέκνο εκ ποσοστού 
5% για το δεύτερο τέκνο εκ ποσοστού 7% για το τρίτο τέκνο και εκ πο¬ 
σοστού 10% για καθένα πέραν των τριών τέκνων ανεξαρτήτως αριθμού 
τούτων ηλικίας μέχρι 18 ετών για τα αγόρια και μέχρι 20 ετών για τα 
κορίτσια. Σε περίπτωση που τα τέκνα σπουδάζουν σε Ανώτερες ή Ανώ¬ 
τατες Σχολές της ημεδαπής ή της «αλλοδαπής η επιδότηση παρατείνεται 
μέχρι αποπερατώσεως των σπουδών επί χρόνον όχι μεγαλύτερο των 
από τον νόμο προβλεπομένων ελάχιστων ετών φοιτήσεως σε κάθε 
σχολή σε περίπτωση διακοπής της φοιτήσεως ο δικαιούχος υποχρεούται 
να υποβιαλει δήλωση διακοπής του επιδόματος. 

Επίσης παρατείνεται η επιδότηση και στα ανίκανα προς εργασία τέ¬ 
κνα της ανικανότητας αυτής αποδεικνυόμενης με απόφαση της Υγειο¬ 
νομικής Επιτροπής του ΙΚΑ. Το χορηγούμενο στα βεβαιωμένως ανί¬ 
κανα προς εργασία τέκνα επίδομα ανέρχεται σε 15%. 

γ) Επίδομα ανθυγιεινό εκ ποσοστού 15% υπολογιζομένου επί του 
βασικού μισθού των τριετιών και των οικογενειακών επιδομάτων (συζύ¬ 
γου και τέκνων). 

δ) Επίδομα ευδόκιμου παραμονής διαμορφώνεται ως εξής: Με τη συ¬ 
μπλήρωση Ιδετίας ποσοστό 5% και σε κάθε περίπτωση (πενταετία) 
ακόμα από 5%. 

ε) Επίδομα τροφής εκ δραχμών 150 και μεταφοράς 120 ημερησίως, 
χορηγούμενο σε όλο το προσωπικό στο οποίο αφορά η παρούσα ανεξαρ¬ 
τήτως εφαρμοζομένης για τις λοιπές αποδοχές ή όρους εργασίας ΣΣΕ ή 
ΔΑ ή ΥΑ. 

στ) Επίδομα επικινδύνου εργασίας εκ ποσοστού 15% υπολογιζομέ- 
νου επί του βασικού μισθού των πολυετιών και των οικογενειακών βα¬ 
ρών. 


ζ) Η ΑΤΑ που καθιερώθηκε με την από 7.5.1982 Ειδική Συλλογική 
Σύμβαση Εργασίας εξακολουθεί να καταβάλλεται εφεξής όπως στους 
Δημοσίους Υπαλλήλους. Το δε ύψος των ποσοστών ως και ο υπολογι¬ 
σμός θα γίνεται σύμφωνα με την εκάστοτε απόφαση του Υπουργού Οι¬ 


κονομικών. 

η) Τα μέλη του σωματείου έχουν δικαίωμα προληπτικού κλινικοερ- 
γαστηριακού ελέγχου στο Ναυτικό Νοσοκομείο Κρήτης εφόσον αυτό δεν 
απαγορεύεται από τους εκάστοτε νόμους που ρυθμίζουν την λειτουργία 
του. 

θ) Τυχόν ευνοϊκότερες διατάξεις από προϊσχύσασες αποφάσεις (13/ 
85) και (3/88) εξακολουθούν να ισχύουν για θέματα που δεν ρυθμίστη¬ 
καν από την παρούσα. 

■ Κατά τα λοιπά ισχύουν οι διατάξεις της από 13.5.1982 Ειδικής 
Συλλογικής Σύμβασης Εργασίας. 

Η ισχύς της παρούσας άρχεται από της 4.8.1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

" Αθήνα, 14 Μαΐου 1990 

Ο ΥΠΟΥΡΓΟΣ 

ΑΡΙΣΤ. ΚΑΛΑΝΤΖΑΚΟΣ 
-+- 

Αριθ. Ε5/2365 (4) 

Πρακτική άσκηση σπουδαστών ΤΕΙ στο επάγγελμα. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12, παρ. 1, εδ. δ του Ν. 1351/83 «Ει¬ 
σαγωγή σπουδαστών στην Τριτοβάθμια Εκπαίδευση και «άλλες διατά¬ 
ξεις». 

2. Τις διατάξεις του Π.Δ. 174/85 (ΦΕΚ 59/τ.Α·/29.3.85) 
«Άσκηση στο επάγγελμα των σπουδαστών ΤΕΙ». 

3. Την Ε5/1258/86 (ΦΕΚ 133/τ.Β’/27.3.86 και ΦΕΚ 456/ 
τ.Β'/17.7.86) κοινή Υπουργική απόφαση «Ορισμός αποζημίωσης 
ασκούμενων στο επάγγελμα σπουδαστών της Τριτοβάθμιας Τεχνικής 
και Επαγγελματικής Εκπαίδευσης». 

4. Την Ε5/1303/86 (ΦΕΚ 168/τ.Β'/16.4.86) κοινή απόφαση 
των Υπουργών Εθνικής Παιδείας και Θρησκευμάτων και Υγείας - Πρό¬ 
νοιας και Κοινωνικών Ασφαλίσεων «Ασφιάλιση σπουδαστών ΤΕΙ κατά 
τη διάρκεια της πρακτικής άσκησης». 

5. Την ανάγκη εκπαίδευσης και πρακτικής άσκησης των σπουδα¬ 
στών της Τριτοβάθμιας Τεχνολογικής Εκπαίδευσης, προκειμένου ν’ 
αποκτήσουν την απαιτούμενη επαγγελματική εμπειρία. 

6. Την απόφαση Ε5/214/17.1.90 του Αναπληρωτή Υπουργού 
Εθνικής Παιδείας και Θρησκευμάτων. 

7. Το με Α.Π. 33/3.5.90 έγγραφο του 4ου Δημοτικού Σχολείου 
Βριλησσίων, αποφασίζουμε: 

1. Καθορίζουμε μία (1) θέση πρακτικής άσκησης σπουδαστού ΤΕΙ, 
Τμήματος Βιβλιοθηκονομίας, στη Βιβλιοθήκη του 4ου Δημοτικού Σχο¬ 
λείου Βριλησσίων, πέραν εκείνων των θέσεων που καθορίζονται στην 
απόφαση Ε5/214/17.1.90. 

2. Η πρακτική άσκηση σπουδαστού ΤΕΙ πραγματοποιείται ανά εξά¬ 
μηνο κάθε ακαδημαϊκού χρόνου, αρχίζοντας από 1.10.1990. 

3. Οι αποζημιώσεις και ασφαλιστικές εισφορές του ασκούμενου σπου¬ 
δαστή ΤΕΙ καταβάλλονται από τον φορέα 19-500 (ΤΕΙ) του ΥΠΕΠΘ 
και ΚΑΕ 5341 και 0351 αντίστοιχα. Οι παραπιάνω πιστώσεις θα μετα¬ 
βιβάζονται με επιτροπικά εντιάλματα στις οικείες Νομαρχίες. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 14 Μαΐου 1990 

Ο ΥΠΟΥΡΓΟΣ 

Β. ΚΟΙΜΤΟΓΙΑΙΜΙΜΟΠΟΥΛΟΣ 
-+- 

Αριθ. Α3β/οικ/7455 (5) 

Τροποποίηση και συμπλήρωση της Υπουργικής απόφασης «Διαδικασία 

εκλογής εκπροσώπων των εργαζομένων στο Διοικητικό Συμβούλιο 

του Εθνικού Κέντρου Άμεσης Βοήθειας» (ΕΚΑΒ). 

Ο ΑΝΑΠΛ. ΥΠΟΥΡΓΟΣ ΥΓΕΙΑΣ, 

ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Τις διατάξεις της παρ. 3 του άρθρου 7 του Νόμου 1579/85 «Ρυθμί¬ 
σεις για την εφαρμογή και ανάπτυξη του Εθνικού Συστήματος Υγείας 
και άλλες διατάξεις» (Α' 217), αποφασίζουμε: 

Το άρθρο 3 της με αρ. Α3β/15385/2.10.1989 Υπουργικής Από¬ 
φασης «Διαδικασία εκλογής εκπροσώπων των εργαζομένων στο Διοικη¬ 
τικό Συμβούλιο του Εθνικού Κέντρου Άμεσης Βοήθειας (ΕΚΑΒ)» (Β' 
742) τροποποιείται και συμπληρώνεται όπως παρακάτω: 

«Άρθρο 3 

1. Δικαίωμα να εκλέξουν έχουν όλοι οι υπάλληλοι όλων των κλάδων 
προσωπικού που υπηρετούν στο ΕΚΑΒ, με οποιαδήποτε μορφή και 
σχέση εξαρτημένης εργασίας, είτε σε οργανικές θέσεις, είτε με σύμβαση 
ορισμένου χρόνου. Δικαίωμα να εκλεγούν έχουν μόνο οι μόνιμοι υπάλ¬ 
ληλοι όλων των κλάδων προσωπικού που υπηρετούν στο Ε.Κ.Α.Β. κα¬ 
θώς και οι υπηρετούντες υπάλληλοι με σχέση εργασίας ιδιωτικού δι¬ 
καίου αορίστου χρόνου. 

2. Οι εργαζόμενοι του ΕΚΑΒ οι οποίοι κατά το χρόνο διενέργειας 
των εκλογών είναι αποσπασμένοι σε άλλη υπηρεσία, ασκούν το εκλογικό 
τους δικαίωμα στην πλησιέστερη πόλη - έδρα της κεντρικής υπηρεσίας ή 
παραρτήματος όπου υπηρετούν. 

3. Ο χρόνος απουσίας των εργαζομένων για την εκτέλεση των εκλο¬ 
γικών καθηκόντων του θεωρείται ως χρόνος διατεταγμένης υπηρεσίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Μάΐου 1990 

Ο ΑΝΑΠΛ. ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 
-♦—- 

Αριθ. Α3β/4252 ■ ' (6) 

Μεταφορά θέσεων ειδικευομένων γιατρών για τις ειδικότητες Οφθαλ¬ 
μολογίας, Μικροβιολογίας, Ψυχιατρικής, Χειρουργικής, Παθολο¬ 
γίας, Γαστρεντερολογίας, Ρευματολογίας, Πνευμονολογίας από το 

Περιφερειακό Γενικό Νοσοκομείο Ιωαννίνων στο Πανεπιστημιακό 

Περιφερειακό Γενικό Νοσοκομείο Ιωαννίνων. 

Ο ΑΝΑΠΛ. ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 3 παρ. 5 του ν. 1579/85 «Ρυθμίσεις για 
την εφαρμογή και ανάπτυξη του Ε.Σ.ΐ. κ.λπ.» (ΦΕΚ 217/Α/85). 

2. Την αρ. Υ.1059/3.5.90 (ΦΕΚ 295/Β/90) κοινή απόφαση του 
Πρωθυπουργού και της Υπουργού Υγείας, Πρόνοιας και Κοινωνικών 
Ασφαλίσεων «ανάθεση αρμοδιοτήτων στον Αναπληρωτή Υπουργό 
Υγείας». 

3. Τις αρ. Α3β/οικ. 12800/11.8.89 (ΦΕΚ 635/Β/89) και Α3β/ 
οικ. 12799/11.8.89 (ΦΕΚ 685/Β/89) κοινές υπουργικές αποφάσεις 
με τις οποίες μεταφέρθηκαν οι Πανεπιστημιακές Κλινικές και Εργαστή¬ 
ρια στο Πανεπιστημιακό Περιφερειακό Γενικό Νοσοκομείο Ιωαννίνων 
και συνεπώς καταργούνται οι κλινικές και τα εργαστήρια αυτά στο Πε- 
ριφ. Γεν. Νοσ. Ιωαννίνων. 

4. Τις αρ. 3 και 10/90 αποφάσεις του Διοικητικού Συμβουλίου του 
Περ. Γεν. Νοσ. Ιωαννίνων. 

5. Τις αρ. 41/89, 2 και 3/90 αποφάσεις του Διοικητικού Συμβου¬ 
λίου του Πανεπιστημιακού Περιφερειακού Γενικού Νοσοκομείου Ιωαν¬ 
νίνων, αποφασίζουμε: 

1. Οι οκτώ (8) θέσεις ειδικευομένων γιατρών για την ειδικότητα της 
Ψυχιατρικής, που έχουν συσταθεί με το Π.Δ/γμα 1159/80 (ΦΕΚ 
294/Α/80) και τις αρ. Α3β/12138/82/83 (ΦΕΚ 263/Β/83 και 
Α3β/4097/89 (ΦΕΚ 186/Β/89) κοινές υπουργικές αποφάσεις στο 
Περ. Γεν. Νοσ. Ιωαννίνων, μεταφέρονται και προστίθενται στον οργανι¬ 
σμό του Παν. Περ. Γεν. Νοσ. Ιωαννίνων. 

2. Οι πέντε (5) θέσεις ειδικευομένων γιατρών για την ειδικότητα της 
Οφθαλμολογίας, που έχουν συσταθεί με το Π.Δ/γμα 1159/80 (ΦΕΚ 
294/Α/80) και την Α3β/12138/82/83 (ΦΕΚ 263/Β/83) κοινή 
υπουργική απόφαση, στο Περιφερειακό Γενικό Νοσοκομείο Ιωαννίνων, 
μεταφέρονται και προστίθενται στον οργανισμό του Πανεπιστημιακού 
Περιφερειακού Γενικού Νοσοκομείου Ιωαννίνων. 

3. Οι εννέα (9) θέσεις ειδικευόμενων γιατρών για την ειδικότητα της 
Μικροβιολογίας που έχουν συσταθεί με το Π.Δ/γμα 1159/80 (ΦΕΚ 
284/Α/80) και την αρ. Α3β/12138/82/83 (ΦΕΚ 263/Β/83) 
κοινή υπουργική απόφαση, στο Περιφερειακό Γ ενικό Νοσοκομείο Ιωαν¬ 
νίνων, μεταφέρονται και προστίθενται στον οργανισμό του Πανεπιστη¬ 
μιακού Περιφερειακού Γενικού Νοσοκομείου Ιωαννίνων. 

4. Οι δέκα (10) θέσεις ειδικευομένων γιατρών για την ειδικότητα της 
χειρουργικής, που έχουν συσταθεί με το Π.Δ/γμα 1159/80 (ΦΕΚ 


294/Α/80) και την αρ. Α3β/12138/82/83 (ΦΕΚ 263/Β/83) 
κοινή Υπουργική απόφαση στο Περ. Γεν. Νοσ. Ιωαννίνων, μεταφέρο- 
νται και προστίθενται στον οργανισμό του Πανεπιστημιακού Περιφε¬ 
ρειακού Γενικού Νοσοκομείου Ιωαννίνων. 

5. Οι δέκα (10) θέσεις ειδικευομένων γιατρών για την ειδικότητα της 
Παθολογίας που έχουν συσταθεί με το Π.Δ/γμα 1159/80 (ΦΕΚ 294/ 
Α/80) και την Α3β/12138/82/83 (ΦΕΚ 263/Β/83) κοινή υπουργ. 
απόφαση στο Περιφερειακό Γενικό Νοσοκομείο Ιωαννίνων, μεταφέρο- 
νται και προστίθενται στον οργανισμό του Πανεπιστημιακού Περιφε¬ 
ρειακού Γενικού Νοσοκομείου Ιωαννίνων. 

6. Οι δύο (2) θέσεις ειδικευομένων γιατρών για την ειδικότητα της 
Γαστρεντερολογίας που έχουν συσταθεί με την αρ. Α3β/οικ. 13069/ 
5.9.1988 κοινή υπουργική απόφαση (ΦΕΚ 658/Β/88) στο Περ. Γεν. 
Νοσ. Ιωαννίνων, μεταφέρονται και προστίθενται στον οργανισμό του 
Πανεπιστημιακού Περιφερειακού Γενικού Νοσοκομείου Ιωαννίνων. 

7. Οι τέσσερες (4) θέσεις ειδικευομένων γιατρών για την ειδικότητα 
της Ρευματολογίας που έχουν συσταθεί με την αρ. Α3β/5108/ 

16.5.88 (ΦΕΚ 304/Β/88) κοινή υπουργική απόφαση, στο Περιφε¬ 
ρειακό Γενικό Νοσοκομείο Ιωαννίνων, μεταφέρονται και προστίθενται 
στον οργανισμό του πανεπιστημιακού Περιφερειακού Γενικού Νοσοκο¬ 
μείου Ιωαννίνων. 

8. Οι τέσσερες (4) θέσεις ειδικευομένων γιατρών για την ειδικότητα 
της Πνευμονολογίας που έχουν συσταθεί με την αρ. Α3β/8217/ 

16.5.89 (ΦΕΚ 377/Β/89) κοινή απόφαση στο Περιφερειακό Γενικό 
Νοσοκομείο Ιωαννίνων, μεταφέρονται και προστίθενται στον οργανισμό 
του Πανεπιστημιακού Περιφερειακού Γενικού Νοσοκομείου Ιωαννί¬ 
νων. 

9. Οι γιατροί που έχουν διοριστεί και ειδικεύονται στις παραπάνω θέ¬ 
σεις συνεχίζουν την ειδίκευσή τους στο Πανεπιστημιακό Περιφερειακό 
Γενικό Νοσοκομείο Ιωαννίνων. 

Η απόφαση αυτή να δημοσιευθεί στην εφημερίδα της Κυβερνήσεως. 

Αθήνα, 8 Μαΐου 1990 

Ο ΑΝΑΠΛ. ΥΠΟΥΡΓΟΣ 

Γ. ΣΟΥΡΛΑΣ 
-♦- 

Αριθ. 2504 (7) 

Εκχώρηση αρμοδιοτήτων στο Γενικό Γραμματέα και στους Προϊσταμέ¬ 
νους Διευθύνσεων και Τμημάτων της Γενικής Γραμματείας Νέας 

Γενιάς. 

Η ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργανα». 

β) Του Ν. 1256/82 «για την πολυθεσία κ.λπ.». 

2. Το Π.Δ. 274/89 Οργάνωση Υπηρεσιών Γενικής Γραμματείας 
Νέας Γενιάς. 

3. Την Υ 1022/10.4.90 (ΦΕΚ 286/Β’) κοινή απόφαση του Πρω¬ 
θυπουργού και του Υπουργού Πολιτισμού «ανάθεση αρμοδιοτήτων στην 
Υφυπουργό Πολιτισμού Φάνη Πάλλη-Πετραλιά». 

4. Την ανάγκη διασφάλισης της εύρρυθμης και αποτελεσματικής λει¬ 
τουργίας της Γενικής Γραμματείας Νέας Γενιάς του Υπουργείου Πολι¬ 
τισμού, αποφασίζουμε: 

Εκχωρούμε στον Γενικό Γραμματέα και στους Προϊσταμένους Διευ¬ 
θύνσεων και Τμημάτων της Γενικής Γραμματείας Νέας Γενιάς του 
Υπουργείου Πολιτισμού, τις παρακάτω αρμοδιότητες: 

Α. Στο Γενικό Γραμματέα αναθέτουμε την υπογραφή, με εντολή 
Υφυπουργού. 

1. Εγκυκλίων, εγγράφων, αποφάσεων συγκρότησης Επιτροπών, πα¬ 
ροχής στοιχείων στα Διοικητικά Δικαστήρια σε περιπτώσεις ασκήσεως 
προσφυγών και εγγράφων ή εντολών που αφορούν την εκτέλεση και 
ομαλή λειτουργία των υπηρεσιών της Γενικής Γραμματείας Νέας Γε¬ 
νιάς. 

2. Παραπεμπτικών που απευθύνονται στα Υπηρεσιακά και Πειθαρ¬ 
χικά Συμβούλια για τους μονίμους υπαλλήλους της Γ.Γ. Νέας Γενιάς, 
τους υπαλλήλους με σχέση εργασίας Ι.Δ. και τους απεσπασμένους σ’ 
αυτή υπαλλήλους. 

3. Των αποφάσεων: α) προσαύξησης των αποδοχών, β) χορήγησης 
εκπαιδευτικών, κανονικών, κυήσεως, λοχείας και αναρρωτικών αδειών 
των υπαλλήλων της Γ.Γ.Ν.Γ. ανεξαρτήτως κατηγορίας και βαθμού κα¬ 
θώς και των υπαλλήλων που είναι αποσπασμένοι σ’ αυτή από Δημόσιες 

Υπηρεσίες, Ν.Π.Δ.Δ., Ν.Π.Ι.Δ. ή από άλλους φορείς. 

4. Των εντολών μετακίνησης, στο εσωτερικό και εξωτερικό, των πά- 
σης φύσεως υπαλλήλων της Γ.Γ.Ν.Γ. 

5. Εγγράφων για χορήγηση υπηρεσιακών διαβατηρίων. 

6. Αποφάσεων για την επιχορήγηση Δημοσίων Υπηρεσιών, 
Ν.Π.Δ.Δ., Ν.Π.Ι.Δ., Ο.Τ.Α., Συλλόγων κ.λπ. για την εφαρμογή προ¬ 
γραμμάτων και δραστηριοτήτων αρμοδιότητας της Γ.Γ. Νέας Γενιάς 
και μέχρι του ποσού των 15.000.000 δραχμών κατά φορέα, ως επίσης 
και απαντήσεων σε αιτήματα για επιχορηγήσεις. 

7. Αποφάσεων έγκρισης προϋπολογισμών και απολογισμών επιχο- 
ρηγουμένων φορέων από τη Γ.Γ. Νέας Γενιάς και μέχρι ποσού 
15.000.000 δραχμών. 

8. Αποφάσεων σχετικών με την εκτέλεση του Τακτικού Προϋπολογι¬ 
σμού και του Προϋπολογισμού Δημοσίων Επενδύσεων της Γ.Γ.Ν.Γ., 
όπως έγκρισης, ανάληψης, αναγνώρισης δαπανών, συγκρότησης Επι¬ 
τροπών διενέργειας διαγωνισμών, παραλαβής υλικών, βεβαίωσης ερ¬ 
γασιών, ορισμού υπολόγων ή αντικατάστασης υπολόγων,· παράτασης 
προθεσμίας απόδοσης λογαριασμού, χρηματοδοτήσεων, αυξομείωσης 
πιστώσεων, αύξησης ποσοστού διάθεσης πιστώσεων ως και εντολών 
προμηθειών ή εκτέλεσης έργων, αιτήσεων για χορήγηση εξουσιοδοτή¬ 
σεων από το Υπουργείο Εμπορίου για προμήθεια ειδών ενιαίου προ¬ 
γράμματος κρατικών προμηθειών, καθώς και σύναψη συμβάσεων για 
τις οποίες υπάρχει εξουσιοδότηση Νόμου μέχρι 15.000.000 δραχμές 
κατά περίπτωση. 

9. Εγγράφων ή διαταγών για τη διενέργεια διαχειριστικού ή άλλου 
ελέγχου Φορέα που χρηματοδοτήθηκε από τη Γ.Γ. Νέας Γενιάς. 

10. Διαταγών και εγγράφων για τη διενέργεια ελέγχου κάθε νομικού 
προσώπου, που εποπτεύεται από τη Γενική Γραμματεία Νέας Γενιάς, 
από Επιθεωρητές Δημοσίων Επιχειρήσεων, καθώς και εγγράφων προς 
τους Νομικούς Συμβούλους Διοίκησης με τα οποία ζητούνται πληροφο¬ 
ρίες για την ορθή εφαρμογή των Νόμων ή άλλων διατάξεων. 

11. Αποφάσεων για την τοποθέτηση του προσωπικού στα Γραφεία, 
Τμήματα και Διευθύνσεις της Γενικής Γραμματείας Νέας Γενιάς. 

12. Εντολών προς την Τράπεζα Ελλάδας για την έκδοση επιταγών 
σε συνάλλαγμα, σύμφωνα με Χρηματικά Εντάλματα που εκδόθη- 
καν. 

Β. Στους Προϊσταμένους Διευθύνσεων και στους νόμιμους αναπλη¬ 
ρωτές τους αναθέτουμε την υπογραφή «με εντολή Υφυπουργού» των πα¬ 
ρακάτω θεμάτων, όπως αυτά προσδιορίζονται κατά Διεύθυνση με το 
Π.Δ. 274/1989. 

1. Εγγράφων με τα οποία ζητούνται ή δίνονται πληροφορίες κατά 
την άσκηση των αρμοδιοτήτων τους, όπως αυτές προβλέπονται από τις 
ισχύουσες διατάξεις. 

2. Των πάσης φύσεως βεβαιώσεων και πιστοποιητικών που ζητού¬ 
νται από τις Υπηρεσίες της Γενικής Γραμματείας Νέας Γενιάς. 

3. Των εγγράφων με τα οποία ζητούνται συμπληρωματικά στοιχεία 
για τη δυνατότητα επιχορηγήσεων, για σκοπούς της Γενικής Γραμμα¬ 
τείας Νέας Γενιάς. 

4. Των εγγράφων γνωστοποίησης των προϋποθέσεων για επιχορη¬ 
γήσεις για τους σκοπούς της Γενικής Γραμματείας Νέας Γενιάς. 

5. Εγγράφων για απάντηση σε αιτήματα - αναφορές πολιτών. 

6. Των πράξεων αλλαγής επωνύμου -μετά το γάμο τους- των γυ¬ 
ναικών υπαλλήλων της Γενικής Γραμματείας Νέας Γενιάς. 

7. Των εντολών για δημοσίευση στην Εφημερίδα της Κυβερνήσεως, 
περιλήψεων αποφάσεων Προεδρικών Διαταγμάτων, αποφάσεων και 
λοιπών πράξεων. 

8. Εγγράφων που κοινοποιούνται οι πίνακες αρχαιότητας των υπαλ¬ 
λήλων. 

9. Προπαρασκευαστικών, υπομνηστικών και διαβιβαστικών εγγρά¬ 
φων καθώς και εκείνων με τα οποία ζητούνται ή δίνονται πληροφορίες 
για την ορθή εφαρμογή των Νόμων ή ανακοινώνονται ή κοινοποιούνται 
αποφάσεις, σε θέματα Γενικής Γραμματείας Νέας Γενιάς. 

10. Των πιστοποιητικών ή βεβαιώσεων για την υπηρεσιακή κατά¬ 
σταση όλων των υπαλλήλων. 

11. Των παραπεμπτικών εγγράφων για υγειονομική εξέταση υπαλ¬ 
λήλων και των υποψηφίων για διορισμό, καθώς και των εγγράφων για 
εισαγωγή των υπαλλήλων σε νοσοκομεία και κλινικές. 

12. Των βεβαιωτικών καταστάσεων αποζημίωσης των υπαλλή¬ 
λων. 

13. Των εντολών χορήγησης υλικού στις Διευθύνσεις της Γενικής 
Γραμματείας Νέας Γενιάς. 

14. Των εξουσιοδοτήσεων προς τα Ταμεία Πληρωμών για την εξό¬ 


φληση ή είσπραξη χρηματικών ενταλμάτων που εκδόθηκαν. 

15. Των βεβαιώσεων αποδοχών υπαλλήλων για φορολογική ή άλλη 
νόμιμη χρήση. 

16. Των εκκαθαρίσεων ή εντολών πληρωμής σταθερών - μονίμου ή 
περιοδικού χαρακτήρα - δαπανών ανεξάρτητα από ποσό. 

17. Εγγράφων με τα οποία ζητούνται από τα ασφαλιστικά ταμεία 
των υπαλλήλων, οι χωρίς υποχρεώσεις τους κρατήσεις και εισφορές που 
έγιναν από τις αποδοχές τους. 

18. Πράξεων κατάθεσης εγγράφων στο αρχείο εφόσον δεν χρειάζεται 
καμιά ενέργεια της Υπηρεσίας. 

Γ. Στους Τμηματάρχες της Γενικής Γραμματείας Νέας Γενιάς ανα¬ 
θέτουμε την υπογραφή «με εντολή Υφυπουργού» των παρακάτω θεμά¬ 
των, όπως αυτά προσδιορίζονται κατά Διεύθυνση με το Π.Δ. 274/ 
1989. 

1. Εγγράφων με διαδικαστικό περιεχόμενο, σχετικά με τη συμπλή¬ 
ρωση στοιχείων μη ολοκληρωμένης αλληλογραφίας. 

2. Των εγγράφων επικύρωσης του γνησίου της υπογραφής των 
υπαλλήλων. 

3. Των θεωρήσεων των βιβλιαρίων νοσηλείας των υπαλλήλων και 
των μελών των οικογενειών τους, καθώς και κάθε σχετικό με αυτά έγ¬ 
γραφο. 

4. Την επικύρωση αντιγράφων των εισερχομένων και εξερχομένων 
εγγράφων καθώς και εκείνων της διαβαθμισμένης αλληλογραφίας. 

Σε περίπτωση απουσίας, κωλύματος ή έλλειψης Τμηματάρχου οι αρ- 
μοδιότητές τους ασκούνται από τον Προϊστάμενο της οικείας Διεύθυν¬ 
σης. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 11 Μαΐου 1990 

Η ΥΦΥΠΟΥΡΓΟΣ 

ΦΑΝΗ ΠΑΛΛΗ-ΠΕΤΡΑΛΙΑ 
-♦- 

Αριθ. ΥΠΠΟ/ΑΡΧ/Β1/Φ38/13387/307 (8) 

Χαρακτηρισμός της οικίας ιδ. Χρυσάνθης Ακρωτηριανάκη, στην Κα¬ 
μάρα Δελιανών Κισάμου Χανιών, ως ιστορικού διατηρητέου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/1872/15.1.90 (ΦΕΚ 35/Β'/ 
25.1.1990) για «Μεταβίβαση αρμοδιοτήτων Υπουργού και δικαιώμα¬ 
τος υπογραφής «Με Εντολή Υπουργού» στον Ειδικό Γραμματέα Διοικη¬ 
τικού Τομέα Πολιτιστικής Κληρονομιάς του ΥΠΠΟ». 

2. Τις διατάξεις του Κ.Ν. 5351/32 «Περί Αρχ/των» (άρθρο 52). 

3. Γνωμοδότηση του Τοπικού Συμβουλίου Μνημείων Δυτικής Κρή¬ 
της, όπως διατυπώθηκε στην αριθμ. 13/25.1.90 Συνεδρία του, απο¬ 
φασίζουμε: 

Χαρακτηρίζουμε ως ιστορικό διατηρητέο μνημείο την οικία ιδ. Χρυ¬ 
σάνθης Ακρωτηριανάκη, που βρίσκεται στην Καμάρα Δελιανών Κισά¬ 
μου Χανιών, διότι αποτελεί τυπικό δείγμα της τοπικής αρχιτεκτονικής 
του 18ου αι. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Απριλίου 1990 

Με εντολή Υπουργού 

Ο Ειδικός Γραμματέας 
Α. ΗΛΙΑΔΑΚΗΣ 

- 4 - 

Αριθ. Υ1074 (9) 

Ανάθεση αρμοδιοτήτων στον Υφυπουργό Βιομηχανίας, Ενέργειας και 
Τεχνολογίας Βασίλειο Μαντζώρη. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ 

ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του άρθρου 83 παράγραφος 2 του Συντάγματος. 

2. Τις διατάξεις του Νόμου 1558/1985 «Κυβέρνηση και Κυβερνη¬ 
τικά Όργανα». (ΦΕΚ Α' 137). 

3. Τις διατάξεις του Π.Δ. 437/1985 «καθορισμός και ανακατανομή 
των αρμοδιοτήτων των Υπουργείων» (ΦΕΚ 157/Α/19.9.1985). 

4. Τις διατάξεις, 

α) Του Π.Δ; 381/1989 «Οργανισμός του Υπουργείου Βιομηχανίας 
Ενέργειας και Τεχνολογίας» (ΦΕΚ 168/Α/16.6.1989). 

β) Του Π.Δ. 229/1986 «Σύσταση και Οργάνωση της Γενικής Γραμ¬ 
ματείας Βιομηχανίας», όπως τροποποιήθηκε και συμπληρώθηκε με τις 
διατάξεις του Π.Δ. 396/1989 (ΦΕΚ 172/Α/16.6.1989). 

γ) Του Π.Δ. 248/1989 «Οργανισμός της Γενικής Γραμματείας 
Έρευνας & Τεχνολογίας του Υπουργείου Βιομηχανίας, Ενέργειας & 
Τεχνολογίας» (ΦΕΚ 116Α/10.5.1989). 

5. Τις διατάξεις του Π.Δ. 180/1990 «Διορισμός Υπουργών, Ανα¬ 
πληρωτών Υπουργών και Υφυπουργών» (ΦΕΚ 64Α/11.4.1970), 
αποφασίζουμε: 

Στον Υφυπουργό Βιομηχανίας, Ενέργειας & Τεχνολογίας Βασίλειο 
Μαντζώρη αναθέτουμε τις εξής αρμοδιότητες: 

Α. 1. Την άσκηση όλων των αρμοδιοτήτων της Γενικής Γραμμα¬ 
τείας Βιομηχανίας. 

2. Την άσκηση αρμοδιοτήτων για κάθε θέμα ανεξαίρετα που αφορά 
τις υπηρεσίες και το προσωπικό της Γ ενικής Γ ραμματείας Βιομηχανίας. 

3. Την άσκηση της αρμοδιότητας για την έγκριση μετάβασης στο 
εξωτερικό κάθε κατηγορίας προσωπικού που υπάγεται στην αρμοδιό- 
τητά του για εκπροσώπηση σε διεθνείς οργανισμούς, διεξαγωγή δια¬ 
πραγματεύσεων, διεθνή συνέδρια, εκπαίδευση και εκτέλεση οποιασδή- 
ποτε υπηρεσίας, (πράξη τριμελούς Επιτροπής 3147/6.10.1982). 

4. Την αποκλειστική κατά νόμο εποπτεία των: 

α. Ελληνικής Τράπεζας Βιομηχανικής Αναπτύξεως (ΕΤΒΑ). 
β. Ελληνικού Οργανισμού Μικρομεσαίων Μεταποιητικών Επιχειρή¬ 
σεων και Χειροτεχνίας (ΕΟΜΜΕΧ). 

γ. Ελληνικού Οργανισμού Τυποποιήσεως (ΕΛΟΤ). 
δ. Οργανισμού Οικονομικής Ανασυγκρότησης Επιχειρήσεων (ΟΑΕ) 
και των υπαγόμενων σ’ αυτόν επιχειρήσεων. 

ε. Ελληνικής Εταιρείας Βιομηχανικών Μεταλλευτικών Επενδύσεων 
(ΕΛΕΒΜΕ) εκτός της θυγατρικής της «ΕΛΛΗΝΙΚΕΣ ΑΛΥΚΕΣ Α.Ε». 
στ. Ένωσης Ελλήνων Χημικών (ΕΕΧ). 

ζ. Ελληνικής Ανώνυμης Εταιρείας Βιοτεχνολογίας ΒΙΟΕΛΛΑΣ 
Α.Ε. (ΒΙΟΕΛΛΑΣ). 

5. Την διαδικασία σύστασης Διοικητικού Τομέα και πλήρωσης της 
αντίστοιχης θέσης. 

Β. Στα πλαίσια των παραπάνω αρμοδιοτήτων περιλαμβάνονται, οι 
κοινοβουλευτικές, η νομοθετική πρωτοβουλία καθώς και η αρμοδιό¬ 
τητα πρότασης για την έκδοση κανονιστικών και ατομικών διαταγμά¬ 
των με άλλους Υπουργούς ή Υφυπουργούς. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Μαϊου 1990 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΜΗΤΣΟΤΑΚΗΣ 

Ο ΥΠΟΥΡΓΟΣ 

ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΣΤΑΥΡΟΣ ΔΗΜΑΣ 
-♦- 

Αριθ. 5949 (10) 

Σύσταση ίδιου Νομικού Προσώπου στο Ν. Θεσπρωτίας με την επωνυ¬ 
μία «Σχολική Επιτροπή Δημοτικού Σχολείου Κοινότητας Αετού». 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τις διατάξεις του άρθρου 175 του Δ.Κ.Κ. (Π.Δ. 76/85) και την 
αριθ. ΣΤ 26/5.10.88 Κοινή Απόφαση των Υπουργών Εσωτερικών - 
Οικονομικών - Εθνικής Παιδείας και Θρησκευμάτων και Υ,ΠΕ.- 
ΧΩ.Δ.Ε., που δημοσιεύθηκε στο αριθ. 732/5.10.88 Φ.Ε.Κ, (Τ.Β'). 

2. Την αριθ. 18/90 απόφαση του Κοινοτικού Συμβουλίου Αετού περί 
συστάσεως ίδιου Νομικού Προσώπου με επωνυμία «Σχολική Επιτροπή 
Δημοτικού Σχολείου Κοινότητας Αετού», αποφασίζουμε: 

1. Συνιστούμε στην Κοινότητα Αετού του Νομού Θεσπρωτίας ίδιο νο¬ 
μικό πρόσωπο με την επωνυμία «Σχολική Επιτροπή Δημοτικού Σχο¬ 
λείου Κοινότητας Αετού». 

2. Σκοπός του Νομικού Προσώπου είναι: 

- η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λ.π. 

- η εκτέλεση μικρών έργων για επισκευή και συντήρηση των διδα¬ 
κτηρίων. 


- η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

- η φροντίδα για την εξεύρεση άλλων πόρων και ο εφοδιασμός της 
σχολικής μονάδος με έπιπλα και σκεύη, με βιβλία για τη σχολική βι¬ 
βλιοθήκη και γενικά μ’ όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας της σχολικής μο¬ 
νάδος. 

3. Το Νομικό Πρόσωπο διοικείται από πενταμελές Διοικητικό Συμ¬ 
βούλιο αποτελούμενο από: 

α) Τον πρόεδρο της Κοινότητας Αετού, ως πρόεδρο, 
β) Το Δ/ντή του Δημοτικού Σχολείου 
γ) Δύο κοινοτικούς συμβούλους. 

δ) Εκπρόσωπο του Συλλόγου γονέων και κηδεμόνων (ή από δύο δη¬ 
μότες ή κατοίκους σε περίπτωση που δεν λειτουργεί το δημοτικό σχο¬ 
λείο). 

4. Η θητεία του πρώτου Δ.Σ. του νομικού αυτού προσώπου λήγει με 
τη λήξη της παρούσας κοινοτικής περιόδου. Η θητεία των μελών του 
Δ.Σ. ακολουθεί την κοινοτική περίοδο. 

Το Δ.Σ. εκλέγει αντιπρόεδρο και γραμματέα. 

5. Πόροι του Νομικού Προσώπου είναι: 

α) Ετήσια επιχορήγηση της κοινότητας με ποσό 50.000 δρχ. 
β) Ετήσια επιχορήγηση του κράτους, 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Η περιουσία του Σχολείου αποτελείται από ένα (1) Διδακτήριο, ένα 
(1) οικόπεδο αριθμ. τεμ. 601 εμβ. 3.470 τ.μ., ένα (1) κήπο αριθμ. τεμ. 
545 εμβ. 1.000 τ.μ., ένα (1) αγρό αριθμ. τεμ. 150 εμβ., 9.687 τ.μ., 
ένα (1) αγρό αριθμ. 283 εμβ. 5.500 τ.μ. και ένα (1) ελαιώνα αριθμ. 
τεμ. 1.014 εμβαδού 260 τ.μ. 

7. Το Νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο, ο δε κανονισμός διοίκησης και διαχείρη- 
σης του Ν.Π. αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα· της Κυβερνήσεως. 

Ηγουμενίτσα, 9 Μαΐου 1990 
Ο Νομάρχης 

ΣΠΥΡΟΣ ΜΕΝΕΛΑΟΥ ΜΑΛΑΞΙΑΝΑΚΗΣ 


Αριθ. 5285 (11) 

Έγκριση του Ειδικού Κανονισμού Λιμένα Ηγουμενίτσας αριθμ. 29. 
Ο ΝΟΜΑΡΧΗΣ ΘΕΣΠΡΩΤΙΑΣ 


Σύμφωνα με: 

1. Τις διατάξεις του άρθρου 156 του Ν.Δ. 187/73 «Περί Κώδικος 
Δημοσίου Ναυτικού Δικαίου». 

2. Τις διατάξεις του Π.Δ. 388/83 (ΦΕΚ 119 Α/8.9.83). 

3. Το σχέδιο του ειδικού Κανονισμού Λιμένα Ηγουμενίτσας, που μας 
υποβλήθηκε με την αναφορά της Λιμενικής Αρχής Ηγουμενίτσας 
αριθμ. 3131/5/90/12.4.1990 και επειδή, με τις ανωτέρω διατάξεις 
ρυθμίζονται θέματα που κανονίζουν την εύρυθμη λειτουργία του λιμένα, 
αποφασίζουμε: 


Άρθρο Μόνο 

α) Εγκρίνουμε τον παρακάτω Ειδικό Κανονισμό του Λιμένα Ηγουμε¬ 
νίτσας αριθ. 29. 


ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΗΓΟΥΜΕΝΙΤΣΑΣ ΑΡΙΘ. 29 


«Περί αναπροσαρμογής ρυμουλκικών δικαιωμάτων» 

Ο ΛΙΜΕΝΑΡΧΗΣ ΗΓΟΥΜΕΝΙΤΣΑΣ 

Έχοντας υπόψη: 

α) Τις διατάξεις του δια του από 9 Ιουνίου 1948 Β.Δ. κωδικοποιηθέ- 
ντος Νόμου 499/47 «περί πειθαρχικής εξουσίας των Προϊσταμένων Λι¬ 
μενικών Αρχών» (ΦΕΚ 162-Α') συνδυαζόμενες με τα άρθρα 141-157 
του Ν.Δ. 187/1973 με το οποίο κυρώθηκε ο κώδικας Δημοσίου Ναυτι¬ 
κού Δικαίου (ΦΕΚ 261 Α'). 




4852 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β) Τις διατάξεις του Ν.Δ. 444/70 «περί αρμοδιοτήτων του Λ.Σ. και 
σχέσεων προς τας αρμοδιότητας των Σωμάτων Ασφαλείας» (ΦΕΚ 
39-Α). 

γ) Τις διατάξεις του Π.Δ. 338/83 (ΦΕΚ 119 Α/8.9.83). 

δ) Τις διατάξεις του άρθρου 188 παρ. 2 του Ν.Δ. 187/1973 (ΦΕΚ 
261-Α/3.10.1973) όπως αντικαταστάθηκε με το άρθρο I του Ν.Δ. 
32/74 (ΦΕΚ 248 Α/74). 

ε) Την αριθ. 3422.24/1/89/11.1.1990 Διαταγή ΥΕΝ/ΔΛ&ΛΕ 
Τμήμα Β'. 

στ) Την αριθ. ΩΠ 131245/2.90 Διαταγή ΤΕΝ/ΔΑΛΕ Β'. 

ζ) Την αριθ. Φ 3422.25/3/90/6.3.90 Διαταγή ΥΕΝ/ΔΛ&ΛΕ Β', 
διατάσσουμε: 

Άρθρο 1 

Ο παρών Ειδικός Κανονισμός Λιμένα Ηγουμενίτσας αριθ. 29 ισχύει 
στη χερσαία και θαλάσσια ζώνη του, τους λιμένες, τους όρμους καθώς 
και στη θαλάσσια έκταση της περιοχής δικαιοδοσίας της Λιμενικής Αρ¬ 
χής και των υφισταμένων της Λιμενικών Σταθμών και Υπαλλήλων Λι¬ 
μένα, καθώς αυτή καθορίζεται από τις κείμενες διατάξεις. 

Άρθρο 2 

Τα βασικά ρυμουλκικά δικαιώματα, περιλαμβανομένων και των δι¬ 
καιωμάτων πρόσδεσης ή αναχώρησης για κάθε ρυμουλκό χρησιμο¬ 
ποιούμενο στο είσπλουν ή έκπλουν πλοίου άνω των 1000 κ.ο.χ. στη πε¬ 
ριοχή δικαιοδοσίας του Λ/Χ Ηγουμενίτσας κατά τις εργάσιμες ημέρες 
και ώρες, όπως αυτά καθορίζονται από τις διατάξεις των Ειδικών Κα¬ 
νονισμών Λιμένα Ηγουμενίτσας αριθ. 01/1978 (ΦΕΚ 198/79) και 
12/1983 (ΦΕΚ 369Β/1983) αναπροσαρμόζονται και διαμορφώνο¬ 
νται ως εξής: 


Κατηγορία πλοίου 

Αμέσως με 
την δημοσίευση 
του Κανονισ. 

Μετά παρέ¬ 
λευση έτους 
από την εφαρ¬ 

Μετά παρέ¬ 
λευση 18 μην. 
από την προη¬ 
γούμενη ανα¬ 

ΚΟΧ 

αυτού 

μογή 

προσαρμογή 



Ποσό δρχ. 

Ποσό δρχ. 

Ποσό δρχ. 

Από 

1 1000 - 2500 

4.879 

8.624 

11.832 

» 

2501 - 4000 

6.158 

10.953 

15.062 

» 

4001 - 7000 

9.092 

16.062 

22.035 

» 

7001- 10000 

11.566 

20.099 

27.414 

» 

10001- 15000 

14.408 

25.179 

34.410 

» 

15001- 25000 

15.689 

26.834 

36.386 

» 

25001- 35000 

16.691 

28.835 

39.245 

» 

35001- 50000 

21.147 

37.750 

51.980 

» 

50001 -100000 

23.422 

42.298 

58.478 

» 

100001-150000 

25.696 

46.846 

64.975 

» 

150001 - και άνω 

32.519 

60.491 

84.468 


Άρθρο 3 

Τα δικαιώματα του προηγούμενου άρθρου προσαυξάνονται: 

α) Κατά 25% αν το ρυμουλκούμενο δεν χρησιμοποιεί τις προωστή- 
ριες μηχανές του. 

β) Κατά 45% αν το ρυμουλκό χρησιμοποιηθεί σε ώρες εργάσιμες 
των ημερών αργίας. 

γ) Κατά 45% αν το ρυμουλκό χρησιμοποιηθεί σε ώρες μη εργάσιμες 
των εργασίμων ημερών ή κατά 90% αν χρησιμοποιηθεί σε ώρες μη ερ¬ 
γάσιμες των ημερών αργίας, και στις δύο περιπτώσεις οι προσαυξήσεις 
υπολογίζονται αυξημένες με επί πλέον 25% αν το ρυμουλκό χρησιμο¬ 
ποιηθεί μετά την 22.00 ώρα. 

Άρθρο 4 

Προκειμένου περί μεθορμίσεως πλοίου άνω των 1.000 ΚΟΧ εντός 
της περιοχής Λ/Χ ΗΓΟΥΜΕΝΙΤΣΑΣ τα ρυμουλκικά δικαιώματα υπο¬ 
λογίζονται στο τριπλάσιο των προβλεπομένων από το άρθρο 2 τιμών 
προσαυξανόμενα ακολούθως, βάσει του άρθρου 3. Εάν η διάρκεια της 
μεθόρμισης υπερβεί τη μία ώρα καταβάλλεται και πρόσθετο ποσό για το 
επιπλέον χρόνο υπολογιζόμενο ανάλογα με το χρόνο τούτο προς 
14.087 δρχ. ωριαίως αμέσως με την δημοσίευση του Κανονισμού, προς 
28.175 δρχ. ωριαίως μετά παρέλευση έτους από την εφαρμογή και 
προς 40.250 δρχ. ωριαίως μετά παρέλευση 18 μηνών από την προη¬ 
γούμενη αναπροσαρμογή. Ο χρόνος μεθόρμισης αρχίζει από στιγμή 


άφιξης του ρυμουλκού στο υπό ρυμούλκηση πλοίο και τελειώνει όταν το 
ρυμουλκό αποδεσμευτεί απο το ρυμουλκούμενο. 

Άρθρο 5 

Εάν ματαιωθεί η ρυμούλκηση από υπαιτιότητα του ρυμουλκούμενου 
πλοίου ενώ το ρυμουλκό απεστάλει κατόπιν εντολής του πλοίου και 
έφθασε πλησίον τούτου την καθορισθείσα ώρα, καταβάλλεται το μισό 
των δικαιωμάτων του άρθρου 2 προσαυξανόμενο αναλόγως με τις αυ¬ 
ξήσεις των εδαφίων β ή γ του άρθρου 3. 

Άρθρο 5 

Το ρυμουλκό δικαιούται αποζημίωσης για όσον πέραν των 30 λε¬ 
πτών χρόνον δεν αποδίδει την υπηρεσία για την οποία κλήθηκε ή διακό¬ 
πτει την απόδοση της υπηρεσίας αυτής ένεκα αποκλειστικής υπαιτιότη¬ 
τας ή περιστατικών που προέκυψαν επί του ρυμουλκούμενου πλοίου. Η 
αποζημίωση υπολογίζεται ανάλογα με το χρόνο της καθυστέρησης του 
ρυμουλκού προς 3.019 δρχ. την ώρα, μη δυνάμενη πάντως να είναι μι¬ 
κρότερη των 3.019 δρχ. αμέσως με την δημοσίευση του Κανονισμού, 
6.038 δρχ. ανά ώρα και πάντως όχι λιγότερες από 6.038 δρχ. μετά 
παρέλευση έτους από την εφαρμογή και 8.625 δρχ. ανά ώρα και πά¬ 
ντως όχι λιγότερες των 8.625 δρχ. μετά παρέλευση 18 μηνών από την 
προηγούμενη αναπροσαρμογή. Εάν κατά τον ως άνω χρόνο παραστεί 
ανάγκη συγκράτησης, του πλοίου από το ρυμουλκό η αποζημίωση τού¬ 
του, για το χρόνο της συγκράτησης, θα υπολογισθεί προς 14.088 δρχ. 
ωριαίως αμέσως με την δημοσίευση του κανονισμού, 28.175 δρχ. 
ωριαίως μετά παρέλευση έτους από την εφαρμογή και 40.250 δρχ. 
ωριαίως μετά παρέλευση 18 μηνών από την προηγούμενη αναπροσαρ¬ 
μογή. Εάν λόγω των περιστατικών που οδήγησαν στη μη παροχή των 
υπηρεσιών του ρυμουλκού ματαιωθεί ή αναβληθεί η ρυμούλκηση κατα¬ 
βάλλεται και το ποσό του άρθρου 5. 

Άρθρο 7 

Πλοία εξαιρούμενα της υποχρεωτικής ρυμούλκησης, εφόσον χρησι¬ 
μοποιήσουν ρυμουλκά καταβάλλουν ρυμουλκικά δικαιώματα σύμφωνα 
με τις διατάξεις του παρόντος. Για τα πλοία της κατηγορίας αυτής 
1000 ΚΟΧ και κάτω καθορίζονται ως βασικά ρυμουλκικά δικαιώματα 
τα αναφερόμενα στην κατώτατη κλίμακα του άρθρου 2 του παρόντος 
μειωμένα κατά 10%. 

Άρθρο 8 

1. Για τα ελληνικά πολεμικά πλοία οποιουδήποτε εκτοπίσματος που 
χρησιμοποιούν ρυμουλκά, καταβάλλεται η κατώτερη κλίμακα των ρυ¬ 
μουλκών δικαιωμάτων του άρθρου 2, μειωμένα κατά 50%. 

2. Για ρυμουλκήσεις ή μεθορμίσεις πλοίων που χρησιμοποιούνται για 
καθαρά πολεμικές μεταφορές και εφόσον επιβαρύνεται το Ελληνικό Δη¬ 
μόσιο, καταβάλλονται τα ρυμουλκικά δικαιώματα του άρθρου 2 μειω¬ 
μένα κατά 50%. 

3. Για ρυμουλκήσεις ή μεθορμίσεις πλοίων που μεταφέρουν εφόδια 
και εφόσον επιβαρύνονται το Υπουργείο Εμπορίου και η Αγροτική Τρά¬ 
πεζα της Ελλάδας με την ιδιότητα όμως του εντολοδόχου του Ελληνι¬ 
κού Δημοσίου, καταβάλλονται τα ρυμουλκικά δικαιώματα του άρθρου 2 
μειωμένα κατά 10%. 

Άρθρο 9 

1. Για όσο χρόνο προσφέρεται από ρυμουλκό υπηρεσία επιφυλακής σε 
εγκαταστάσεις ή σε πλοίο εντός της περιοχής Λ/Χ ΗΓΟΥΜΕΝΙΤΣΑΣ 
σύμφωνα με τις ισχύουσες διατάξεις ασφαλείας, καταβάλλονται 3.019 
δρχ. ανά ώρα και πάντως όχι λιγότερες από 3.019 δρχ. αμέσως με την 
δημοσίευση του Κανονισμού, 6.038 δρχ. ανά ώρα και πάντως όχι λιγό- 
τερες από 6.038 δρχ. μετά παρέλευση έτους από την εφαρμογή και 
8.625 δρχ. ανά ώρα και πάντως όχι λιγότερες των 8.625 δρχ. μετά 
παρέλευση 18 μηνών από την προηγούμενη αναπροσαρμογή. 

2. Τα ρυμουλκικά δικαιώματα για επιφυλακές μειώνονται κατά 
50% εφόσον πρόκειται για πλοία που ασχολούνται με καθαρά πολεμι¬ 
κές μεταφορές και εφόσον επιβαρύνεται το Ελληνικό Δημόσιο και κατά 
10% για πλοία, που μεταφέρουν εφόδια και τα ρυμουλκικά δικαιώματα 
βαρύνουν το Υπουργείο Εμπορίου και την Αγροτική Τράπεζα της Ελλά¬ 
δος, υπό την ιδιότητα του εντολοδόχου του Ελληνικού Δημοσίου. 

Άρθρο 10 

Η αμοιβή ρυμουλκού για άλλες εκτός από την ρυμούλκηση υπηρε¬ 
σίες, όπως η παροχή ατμού ή ηλεκτρικού ρεύματος ή άντληση υδάτων 
κ.λπ. καθορίζεται με ελεύθερη συμφωνία των ενδιαφερομένων. 

Άρθρο 11 

Για οποιαδήποτε άλλη εργασία ή απασχόληση των ρυμουλκών εκτός 
από αυτές που προβλέπονται από τον παρόντα Κανονισμό τα ρυμουλ- 
κικά δικαιώματα καθορίζονται με ελεύθερη συμφωνία των ενδιαφερομέ¬ 
νων μερών. 

Άρθρο 12 

1. Τα βασικά τιμολόγια ρυμουλκικών δικαιωμάτων που καθορίζο¬ 
νται στα προηγούμενα άρθρα προσαυξάνονται κατά είκοσι στα εκατό 
(20%) για κάθε εργασία ρυμούλκησης και εξυπηρέτησης που παρέχεται 
κατά το χρονικό διάστημα από 21 Δεκεμβρίου κάθε χρόνου μέχρι 10 
Ιανουάριου του επομένου, για κάλυψη του χορηγούμενου δώρου εορτών 
Χριστουγέννων - Νέου Έτους στα πληρώματα των ρυμουλκών. 

2. Η προσαύξηση αυτή θα ισχύει εφόσον θα διατάσσεται η χορήγηση 
του δώρου από τα αρμόδια Υπουργεία ή Υπηρεσίες και για τις άλλες ερ¬ 
γατικές τάξεις της χώρας. 

3. Προσαυξάνονται επίσης, με τις ίδιες πιό πάνω προϋποθέσεις τα 
κάθε είδους ρυμουλκικά δικαιώματα για την κάλυψη του χορηγούμενου 
δώρου του Πάσχα στα πληρώματα των ρυμουλκών, κατά δεκαπέντε 
στα εκατό (15%) για ένα Ιδνθήμερο δηλαδή από την Κυριακή των 
Βαΐων μέχρι και την Κυριακή του Θωμά. 

Άρθρο 13 

Από την έναρξη ισχύος των διατάξεων του παρόντος καταργούνται 
τα άρθρα 39 - 40 - 41 - 42 και 43 του αριθ. 01/1979 (ΦΕΚ 19Β/79) 
Ειδικού Κανονισμού Λιμένα Ηγουμενίτσας, ο αριθ. 12/1983 (ΦΕΚ 
369Β/83) Ειδικός Κανονισμός Λιμένα Ηγουμενίτσας καθώς και κάθε 
άλλη διάταξη που υπάγεται σε θέματα που ρυθμίζονται απ’ αυτές ή 
αντίθετες σ’ αυτή. 

Άρθρο 14 

Οι παραβάτες του παρόντος Κανονισμού, του οποίου η ισχύς αρχίζει 
από τη δημοσίευσή του στην Εφημερίδα της Κυβέρνησης και η εκτέλεσή 
του ανατίθεται στα Λιμενικά Όργανα ανεξάρτητα από τις συντρέχουσες 
αστικές και ποινικές ευθύνες, κατά την ισχύουσα νομοθεσία υπόκεινται 
και στις κυρώσεις του άρθρ. 157 του Ν,Δ. 187/73 (ΦΕΚ 261Α/ 
3.10.73) όπως τροποποιήθηκε με το Π.Δ. 207/85 (ΦΕΚ 760Α/ 
3.6.85). 

Ηγουμενίτσα, 12 Απριλίου 1990 
Ο Λιμενάρχης 

Υποπ/ρχος Λ.Σ. ΑΓΓΕΛΟΣ ΜΑΡΓΕΛΗΣ 

β) Ορίζουμε ημερομηνία έναρξης ισχύος αυτού από την ημέρα δημο¬ 
σίευσής του στην Εφημερίδα της Κυβερνήσεως, 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Ηγουμενίτσα, 10 Μαΐου 1990 
Ο Νομάρχης 

ΣΠΥΡΟΣ ΜΕΝΕΛΑΟΥ - ΜΑΛΑΞΙΑΝΑΚΗΣ 

-♦- 

Αριθ. ΑΙ ΕΣ 2367 (12) 

Ορισμός μελών στην Διοικητική Επιτροπή Στρατιωτικών Επιτάξεων Ν. 

Ροδόπης για το χρονικό διάστημα 1989-90. 

Ο ΝΟΜΑΡΧΗΣ ΡΟΔΟΠΗΣ 
Έχοντας υπόψη: 

1. Το άρθ. 32 του Ν. 4442/29 περί στρατ/κών εισφορών και ναυ- 
λώσεων και την πάγια Δ/γή 8-11/1980 του Γ.Ε.Σ. 

2. Το Π.Δ. 115/84 σύμφωνα με το οποίο ο διορισμός και η παρά¬ 
ταση θητείας των μελών του ΔΕΣΕ γίνεται με απόφαση του οικείου Νο- 
μάρχη. 

3. Το έγγραφο Φ. 851/1/48588/Σ 139/3.10.89 του Δ' Σώματος 
Στρατού και 69/27.2.1990 του Πρωτοδικείου Ροδόπης, με τα οποία 
προτείνονται νέοι αξιωματικοί και νέοι Πρωτόδικες αντίστοιχα ως μέλη 
της ανωτέρω επιτροπής. 

4. Το αριθ. 1063158/1332/006Α/28.7.1989 ΥΠ ΟΙΚ περί 
Διοικ. Επιτροπών Στρ/κών Επιστημών (ΔΕΣΕ), αποφασίζουμε: 

Ορίζουμε ως τακτικά μέλη του ΔΕ Στρατιωτικών Επιτάξεων Ν. Ρο¬ 
δόπης για το διάστημα 1989-90 τους: 

Τακτικά μέλη Ευστάθιο Τσουκαλά, Πρόεδρο Πρωτοδικών. 

Ξενοφώντα Αλαφογιάννη, Πρωτόδικη. 


Κύρο Ζούπα (Τχη ΠΖ) του 29 ΣΠ. 

Σάββα Γρηγοριάδη (ΤΧη ΠΖ) του 29 ΣΠ. 

Δημήτριο Παπαθεοδώρου Προϊστάμενο Κτηματικής Υπηρεσίας Ν. 
Ροδόπης. 

Αναπλ. μέλη Ευαγγελία Δήμητσα Πρωτόδικη 
Γρηγόριο Καλαθά Πρωτόδικη 
Λάζαρο Μπερβερίδη ΤΧη ΠΖ του 29 ΣΠ 
Κων/νο Ζωγράφο Τχη ΠΖ του 558 ΜΤΠ. 

Αριστέα Γλερίδου υπάλληλο Κτηματικής Υπηρεσίας Ν. Ροδόπης. 

Γραμματέα της επιτροπής ορίζουμε τον Αναστάσιο Μπαϊρακτάρη 
υπάλληλο της Δ/νσης Εσωτερικών Ν. Ροδόπης. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Κομοτηνή, 25 Απριλίου 1990 

Ο Νομαρχών Δ/ντής 
ΙΣΙΔ. ΠΑΣΣΑΣ 

-♦>- 


Αριθ. 5382 (13) 

Έγκριση απόφασης του Λ/χείου Ιερισσού. 

Η ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρου 178 του Ν.Δ. 187/1973 και Π.Δ. 
338/83. 

2. Το αρ. 1332/02/90/19.3.1990 έγγραφο του Λ/χ Ιερισσού, 
σχετικά με την αναπροσαρμογή ναυλολογίου επιβατών στις τοπικές 
γραμμές της περιοχής, αποφασίζουμε: 

Εγκρίνουμε, ως έχει την αρ. 1332/02/90/19.3.1990 απόφαση 
του Λιμεναρχείου Ιερισσού, σχετικά με την (αναπροσαρμογή ναυλολο¬ 
γίου επιβατών στις τοπικές γραμμές της περιοχής. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 


Πολύγυρος, 7 Μαΐου 1990 

Η Νομάρχης κ.α.α. 
ΝΙΚ. ΠΑΡΙΤΣΗΣ 


Αριθ. 1332/02/90 

Αναπροσαρμογή ναυλολογίου επιβατών στις τοπικές γραμμές 
περιοχής. 

Ο ΛΙΜΕΝΑΡΧΗΣ ΙΕΡΙΣΣΟΥ 
Έχοντας υπόψη: 

1. Τις διατάξεις του άρθρου 178 του Ν.Δ. 187/1973 (ΦΕΚ 261 

Α-/73). . 

2. Τις διατάξεις του ΠΔ 338/83 (ΦΕΚ 119Α'/83) μεταβίβαση αρ¬ 
μοδιοτήτων του ΥΕΝ στους Νομάρχες. 

γ. Την αριθ. 42510/1.4.81 εγκύκλιο ΥΕΝ ΔΟΛ2ο, αποφασίζουμε: 
1. Χορηγούμε αύξηση 15% στους ναύλους επιβατών των παρακάτω 
τοπικών ακτοπλοϊκών γραμμών της περιοχής μας, ως εξής: 


Α' Γρ. Ιερισσού-Ι.Μ.Μ. Λαύρας 

Ναύλος 

Λ.Τ. 

Σύνολο ΦΠΑ 

ΝΑΤ Γ. Συν. 

Ιερισσός - Ν. Ρόδα 

76 

6 

82 

5 

2 

89 

» Ι.Μ. Χιλιανδαρίου 

361 

18 

379 

23 

2 

404 

» Ι.Μ. Εσφιγμένου 

382 

19 

401 

24 

2 

427 

» Ι.Μ. Βατοπεδίου 

490 

25 

515 

31 

2 

548 

» Ι.Μ. Παντοκράτωρος 

599 

30 

629 

38 

2 

669 

» Ι.Μ. Ιβήρων 

620 

31 

651 

39 

2 

692 

» Ι.Μ. Καρακάλου 

629 

31 

660 

40 

2 

702 

» Ι.Μ.Μ. λαύρας 

876 

44 

920 

35 

2 

977 

Ι.Μ. Χιλιανδαρίου - Εσφιγμένου 

72 

6 

78 

5 

2 

85 

» Βατοπεδίου 

» Παντοκρά¬ 

131 

8 

139 

8 

2 

149 

τωρος 

Ι.Μ. Βατοπεδίου- Παντοκράτω¬ 

256 

13 

269 

16 

2 

287 

ρος 

131 

8 

139 

8 

2 

149 

Ι.Μ. Παντοκράτωρος - Ιβήρων 

72 

6 

78 

5 

2 

85 

» Καρακάλου 

156 

8 

164 

10 

2 

176 

» Ι.Μ.Μ. Λαύρας 

Β' Γρ. Αμμουλιανής - Τρυπη¬ 
τής 

329 

16 

345 

21 

2 

368 

Αμμουλιανή - Τρυπητή 

Γ' Γρ. Αμμουλιανή - Ουρ/πολη 
- Δάφνη 

76 

6 

82 

5 

2 

89 

Αμμουλιανή - Δάφνη 

411 

21 

432 

26 

2 

460 

Ουρανοϋπολη - Δάφνη 

406 

20 

426 

26 

2 

454 

» Ι.Μ. Ζωγράφου 

363 

18 

381 

23 

2 

406 

» Ι.Μ. Δοχ.-Ξενοφ. 

» Ι.Μ. Παντελε- 

381 

19 

400 

24 

2 

426 

ήμωνος 

399 

20 

419 

25 

2 

446 

Δάφνη - Ι.Μ. Παντελεήμωνος 

76 

6 

82 

5 

2 

89 

» Ι.Μ. Ξενωφον. Δοχειαρ. 

124 

7 

131 

8 

2 

141 

» Ι.Μ. Ζωγράφου 

139 

8 

147 

9 

2 

158 

2. Όλες οι διατάξεις που ισχύουν περί παροχής δικαιωμάτων έκπτω- 


σης των ναύλων επιβατών σε άτομα ορισμένων κατηγοριών, εφαρμόζο¬ 
νται και επί του ναυλολογίου των παραπάνω τοπικών γραμμών. 

3. Σημειώνεται ότι, επί του ναύλου επιβατών εισπράττεται δικαίωμα 
Λιμενικού Ταμείου ως εξής: 

α) Σε ποσοστό 8% επί της τιμής των εισιτηρίων μέχρι 100 δρχ. 


β) Σε ποσοστό 6% επί της τιμής των εισιτηρίων από δρχ. 101 μέχρι 
150 και 

γ) Σε ποσοστό 5% επί της τιμής των εισιτηρίων από δρχ. 151 και 
άνω. Ακόμα εισπράττεται 2 δρχ. υπέρ ΝΑΤ ως ασφάλιστρο επιβατών. 
Επίσης τό ποσοστό 6% Φ.Π.Α. που βαρύνει τα εισιτήρια υπολογίζεται 
επί του αθροίσματος, ναύλος συν Λιμενικό τέλος. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ιερισσός, 19 Μαρτίου 1990 

Ο Λιμενάρχης 
Πλωτάρχης Λ.Σ. 

ΓΙΩΡΓΟΣ ΧΑΤΖΗΓΕΩΡΓΙΟΤ 

ΔΙΟΡΘΩΣΕΙΣ ΣΦΑΛΜΑΤΩΝ 

(14) 

Στη 191,61/20.12.89 απόφαση του Νομάρχη Λακωνίας που δημο- 
σιεύθηκε στο ΦΕΚ 79/6.2.90 (τ.Β) συμπληρώνεται στην παράγραφο 
3, εδάφιο ε το εξής: «Δύο δημότες - κατοίκους της κοινότητας». 

(Από τη Νομαρχία Λακωνίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




